มีอาการท้องร้องโครกครากมีลมในท้องผายลมออกมาหรือมั่ยก็เรอหลังจากนั้นก็จะถ่ายเหลวเป็นน้ำเป็นมา2วันแล้วอยากทราบว่าอาการแบบนี้เป็นอะไรอันตรายหรือมั่ยค่ะ
สวัสดีค่ะ อาการถ่ายอุจจาระเป็นน้ำ ท้องร้องโครกคราก ผายลม เรอ ถือเป็นอาการท้องเสียแบบเฉียบพลัน ซึ่งสาเหตุมักจะเกิดจาก- อาหารเป็นพิษ จากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค- ลำไส้อักเสบแบบเฉียบพลัน ซึ่งเกิดจากการติดเชื้อ โดยเชื้อโรคส่วนใหญ่เกิดจากเชื้อไวรัส หรือแบคทีเรีย ส่วนน้อยเกิดจากการติดเชื้อพยาธิ- จากผลข้างเคียงของยาบางชนิด เช่น ยาแก้ปวดกลุ่ม NSAIDs ยาปฏิชีวนะบางชนิด ยารักษาโรคเก๊าท์บางชนิด ยาเคมีบำบัด เป็นต้นดังนั้น หากอาการเป็นมาเพียง 2 วัน และไม่ได้เกิดจากการทานยาใดๆ ก็น่าจะเกิดจากอาหารเป็นพิษหรือลำไส้อักเสบเฉียบพลันได้ ซึ่งนอกจากจะมีถ่ายอุจจาระเป็นน้ำแล้ว ก็จะมีอาการท้องอืด มีลมในท้อง แน่นท้อง เรอ ผายลม ท้องร้องเสียงดัง และอาเจียนร่วมด้วยได้สำหรับการดูแลตนเอง ได้แก่ การดื่มน้ำสะอาดให้มาก และดื่มน้ำเกลือแร่ร่วมด้วย แต่ไม่ควรดื่มน้ำอัดลมและเครื่องดื่มชูกำลังต่างๆ ส่วนอาหาร พยายามเลือกทานเฉพาะอาหารอ่อน อาหารที่ย่อยง่าย เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยา และยิ่งทำให้ท้องอืดมากขึ้น และหลีกเลี่ยงอาหารรสจัด เพราะจะยิ่งทำให้ถ่ายมากขึ้น นอกจากนี้ อาจทานคาร์บอนเพื่อช่วยในการดูดซึมสารพิษและเชื้อโรคแต่หากยังคงถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ปัสสาวะออกน้อย สีเหลืองเข้ม เป็นต้น หรือมีอาการปวดท้องรุนแรง ก็ควรรีบไปพบแพทย์ค่ะ